《读谷原清隐庵感旧诗却寄温州 其三》
清代·汪仲鈖

冲寒去唤隔江䒀，眠食他州胜旧无。射圃将军陪缓带，经斋弟子对肥壶。

灵丹或许陶公乞，丽句还从谢客摹。雁荡龙湫疲应接，梦魂何暇到南湖。

作者简介：浙江湘乡人，字丰玉。汪孟鋗弟。乾隆十五年举于乡。少即肆力于诗，与兄俱以诗名。酷爱宋黄庭坚、王安石诗，诗作有新意，无江西诗派生硬之习。早卒。有《桐石草堂集》。